
Aktsiaseltsi Narva Bussiveod

2007.aasta majandusaasta aruande kinnitamine

Korraldus võetakse vastu Kohaliku omavalitsuse korralduse seaduse § 35 lõike 3, Äriseadustiku § 298 lõike 1 punkti 7 ja  § 305 lõike 1 alusel.

1. ASJAOLUD JA MENETLUSE KÄIK

Narva linn on AS-i Narva Bussiveod, registrikood 10247291, ainuaktsionär. 

AS Narva Bussiveod juhatus esitas 2007.aasta majandusaasta aruande, audiitori järeldusotsuse ja kasumi jaotamise ettepaneku, ning teeb Narva Linnavalitsusele, kui AS Narva Bussiveod ainuaktsionäride üldkoosolekule ettepaneku need kinnitada. AS Narva Bussiveod nõukogu kiitis heaks 2007.aasta majandusaasta aruande. 

2007.aasta majandusaasta aruande alusel AS Narva Bussiveod esitas ka kasumi jaotamise ettepaneku.Vastvalt jaotamise ettepanekule on AS-i Narva Bussiveod 2007.a aruandeaasta kahjum 5 159 638 krooni, eelmiste periodide jaotamata kasum 15 535 016 krooni, ettepaneku järgi tuleb jätta kasum suuruses 10 375 378 krooni jaotamata. AS-i Narva Bussiveod nõukogu ei esitanud muudatusi kasumi jaotamise ettepanekule. 
2. ÕIGUSLIKUD ALUSED

Vastavalt Äriseadustiku § 298 lõike 1 punktile 7 aktsionäride üldkoosoleku pädevusse kulub majandusaasta aruande kinnitamine ja kasumi jaotamine. Vastavalt Äriseadustiku § 305 lõikele 1 kui aktsiaseltsil on üks aktsionär või kui lisaks temale on aktsionäriks vaid aktsiaselts ise, võib otsuseid vastu võtta, järgimata Äriseadustiku §-des 291, 293–297 ja 304 sätestatut. Sel juhul tuleb otsus vormistada kirjalikult ja allkirjastada aktsionäride poolt, ning selles tuleb märkida muuhulgas aktsionäride nimed ja häälte arv, samuti otsuse tegemise aeg.
Kohaliku omavalitsuse korralduse seaduse § 35 lõike 3 järgi Linnavalitsuse pädevusse kuulub osaühingu või aktsiaseltsi, mille ainsaks osanikuks või aktsionäriks on linn, nõukogu liikmete nimetamine, samuti muude asutaja, osaniku või aktsionäri õiguste teostamine.

Eelviidatu alusel on Narva Linnavalitsuse õiguspäedev kinnitama AS-i Narva Bussiveod 2007. aasta majandusaasta aruannet.

3. OTSUS

Narva Linnavalitsus, kui AS Narva Bussiveod, registrikood 10247291, ainuaktsionär otsustab:

3.1. Kinnitada Aktsiaseltsi Narva Bussiveod 2007.aasta majandusaasta aruanne.

3.2. Kinnitada Aktsiaseltsi Narva Bussiveod 2007.majandusaasta kasumi jaotamise ettepanek.

4. RAKENDUSSÄTTED

4.1. Korraldus jõustub seadusega sätestatud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

